Diari Oficial de la Generalitat Valenciana


Sumari del DOGV 8714, del 10-01-2020 (2019/10212)

Notificació de la sentència dictada en el procediment ordinari número 316/2017.
-------------------------------------------------------------------------------

### Dades del document

Número de DOGV
:   8714

Data del DOGV
:   10-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/10267


Organisme emissor
:   Jutjat de Primera Instància Número 1 d'Ontinyent

Tipus de document
:   Edicte

Notificació de la sentència dictada en el procediment ordinari número 316/2017. [2019/10266]  
Part demandant: Bankia, SA.  
Part demandada: Alexander Blumel.  
En el procediment ordinari número 316/2017 sobre reclamació de quantitat, seguit davant d'aquest jutjat a instàncies de Bankia, SA, contra Alexander Blumel, s'ha dictat sentència, la part dispositiva de la qual literalment copiada diu el següent:  
  
«Sentència número 48/2018  
Ontinyent, 28 de març de 2018  
Víctor Manuel Capilla Cardona, jutge del Jutjat de Primera Instància i Instrucció número 1 d'Ontinyent, he vist aquestes actuacions de judici ordinari, seguides amb el número 316/2017, a instàncies de Bankia, SA, representat pel procurador Antonio Barbero i assistit per la lletrada Marta Vanaclocha Ferrer, contra Alexander Blumel, en situació de rebel·lia processal, en l'exercici de l'acció de resolució contractual i declaració de venciment anticipat, reclamació de quantitat i d'exercici del dret d'hipoteca constituïda en garantia de crèdit.  
  
Dispositiva  
Estime íntegrament la demanda interposada per la representació processal de Bankia, SA, contra Alexander Blumel, i, en virtut d'això:  
- Declare la validesa de la resolució contractual i el venciment anticipat de la total obligació de pagament del contracte de préstec convingut per les parts i descrit en la demanda iniciadora del procediment.  
  
- Condemne la part demandada a abonar a la part actora la suma de 42.631,51 euros, més l'interés remuneratori que es genere al tipus pactat des de la interposició de la demanda fins a la data de la sentència i, a partir d'aquesta, els interessos establits en l'article 576 de la Llei d'enjudiciament civil fins al pagament complet.  
- Ordene la venda en subhasta pública de l'immoble hipotecat descrit en l'escriptura de formalització del préstec amb garantia hipotecària objecte de resolució en aquest procediment.  
La qual cosa es verificarà en execució de sentència d'acord amb les regles que resulten del capítol V del títol IV, llibre III de la Llei d'enjudiciament civil (articles 681 i s.):  
a) El producte de la venda de l'immoble serà destinat al pagament del crèdit garantit en l'import al pagament del qual vinga condemnat el demandat en la sentència, inclosos els interessos moratoris produïts, amb la prelació derivada de la garantia hipotecària.  
b) A l'efecte de la subhasta servirà de tipus o avaluació de l'immoble el tipus pactat per les parts en l'escriptura de constitució d'hipoteca. Tot això sense perjudici de les altres possibles mesures executives que puguen sol·licitar-se i acordar-se en execució de la Sentència, contra el demandat, fins al pagament íntegre del crèdit.  
- S'imposen les costes a la part demandada.  
Expediu una testimoniança d'aquesta resolució per a unir-la a les actuacions principals i porteu-ne l'original al llibre de sentències d'aquest jutjat.  
Notifiqueu aquesta sentència a les parts de forma legal.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn). El recurs s'ha d'interposar per mitjà d'un escrit presentat en aquest jutjat en el termini de 20 dies hàbils comptats des de l'endemà de la notificació. Perquè puga admetre's el recurs, cal depositar en el compte d'aquest jutjat la suma de 50,00 euros en el moment de la interposició del recurs (LO 1/2009).  
  
Aquesta és la meua sentència, que pronuncie, mane i signe.»  
  
Publicació. La sentència anterior va ser donada, llegida i publicada pel jutge que la va dictar, mentre celebrava audiència pública el mateix dia de la data, de la qual cosa, jo, la lletrada de l'Administració de justícia, en done fe, a Ontinyent.  
Atés que es desconeix el domicili o la residència actuals de la part demandada, mitjançant la resolució de hui, de conformitat amb el que disposa l'article 497 de la Llei 1/2000, d'enjudiciament civil, s'ha ordenat la publicació d'aquest edicte en el tauler d'anuncis del jutjat, així com en el Diari Oficial de la Generalitat Valenciana per a portar a efecte la diligència de notificació de sentència.  
  
I, perquè valga de notificació de forma legal, mitjançant la fixació en el tauler d'anuncis d'aquest jutjat i en el Diari Oficial de la Generalitat Valenciana, a Alexander Blumel, de la sentència dictada en aquestes actuacions, expedisc aquest edicte.  
  
Ontinyent, 1 d'octubre de 2019.- La lletrada de l'Administració de justícia: M. Carmen Castillo Aliaga.